รัฐบาลไทย-ข่าวทำเนียบรัฐบาล-กระทรวงมหาดไทย บรรยายเรื่อง “แหล่งน้ำศักดิ์สิทธิ์และพิธีทำน้ำอภิเษก”
วันอังคารที่ 5 มีนาคม 2562
กระทรวงมหาดไทย บรรยายเรื่อง “แหล่งน้ําศักดิ์สิทธิ์และพิธีทําน้ําอภิเษก”
กระทรวงมหาดไทย บรรยายเรื่อง “แหล่งน้ําศักดิ์สิทธิ์และพิธีทําน้ําอภิเษก”
ในการอบรมเชิงปฏิบัติการงานพระราชพิธีบรมราชาภิเษก พุทธศักราช 2562
วันนี้ (5 มี.ค. 62) เวลา 09.00 น. ที่ห้องประชุม 2 อาคารหอประชุม สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ถ.พหลโยธิน กรุงเทพมหานคร นายพรพจน์ เพ็ญพาสรองปลัดกระทรวงมหาดไทย เป็นวิทยากรในการบรรยาย หัวข้อ “แหล่งน้ําศักดิ์สิทธิ์และพิธีทําน้ําอภิเษก” ในการอบรมเชิงปฏิบัติการงานพระราชพิธีบรมราชาภิเษก พ.ศ. 2562 จัดโดย คณะอนุกรรมการด้านสารัตถะและสร้างสรรค์ผลิตสื่อในคณะกรรมการฝ่ายประชาสัมพันธ์งานพระราชพิธีบรมราชาภิเษก ร่วมกับ กสทช. โทรทัศน์รวมการเฉพาะกิจแห่งประเทศไทย และกรมประชาสัมพันธ์ โดยมี สื่อมวลชนแขนงต่างๆ ได้แก่ สื่อโทรทัศน์ สื่อวิทยุกระจายเสียง สื่อสิ่งพิมพ์ และสื่อออนไลน์ เข้ารับการอบรมจํานวน 120 คน
นายพรพจน์ เพ็ญพาส รองปลัดกระทรวงมหาดไทย เปิดเผยว่า ตามประกาศสํานักพระราชวัง เรื่อง ทรงพระกรุณาโปรดเกล้าฯ ให้ตั้งการพระราชพิธีบรมราชาภิเษก ลงวันที่ 1 มกราคม 2562 นายกรัฐมนตรีได้มีคําสั่งแต่งตั้งคณะกรรมการฝ่ายต่างๆ เพื่อช่วยดําเนินการงานพระราชพิธีบรมราชาภิเษก โดยมีรองนายกรัฐมนตรี (นายวิษณุ เครืองาม) เป็นประธานกรรมการฝ่ายจัดพิธีการงานพระราชพิธีบรมราชาภิเษก และได้แต่งตั้งให้ปลัดกระทรวงมหาดไทยเป็นประธานอนุกรรมการฝ่ายจัดทําน้ําอภิเษก ซึ่งได้แต่งตั้งคณะทํางานจํานวน 4 คณะ เพื่อช่วยเหลือการปฏิบัติในการจัดทําน้ําอภิเษกของจังหวัดให้เป็นไปด้วยความเรียบร้อยและสมพระเกียรติ ได้แก่ 1) คณะทํางานฝ่ายจัดกระบวนแห่น้ําอภิเษก 2) คณะทํางานฝ่ายจัดทําและเก็บรักษาคนโทน้ําอภิเษก 3) คณะทํางานฝ่ายจัดทําหนังสือที่ระลึกพิธีทําน้ําอภิเษก และ 4) คณะทํางานฝ่ายพิธีเสกน้ําพระพุทธมนต์
สําหรับแหล่งน้ําศักดิ์สิทธิ์ที่ใช้ในการจัดทําน้ําอภิเษก มีจํานวน 108 แหล่งน้ํา ได้แก่
1) แหล่งน้ําศักดิ์สิทธิ์ของจังหวัด 76 จังหวัด รวม 107 แหล่งน้ํา แบ่งเป็น จังหวัดที่มีแหล่งน้ําศักดิ์สิทธิ์ จํานวน 1 แห่ง 60 จังหวัด 60 แหล่งน้ํา จังหวัดที่มีแหล่งน้ําศักดิ์สิทธิ์ จํานวน 2 แห่ง 7 จังหวัด 14 แหล่งน้ํา จังหวัดที่มีแหล่งน้ําศักดิ์สิทธิ์ จํานวน 3 แห่ง 5 จังหวัด 15 แหล่งน้ํา จังหวัดที่มีแหล่งน้ําศักดิ์สิทธิ์ จํานวน 4 แห่ง 3 จังหวัด 12 แหล่งน้ํา จังหวัดที่มีแหล่งน้ําศักดิ์สิทธิ์ จํานวน 6 แหล่งน้ํา 1 จังหวัด โดยทุกจังหวัดเป็นหน่วยงานรับผิดชอบในพิธีพลีกรรมตักน้ํา
2) แหล่งน้ําศักดิ์สิทธิ์ ณ หอศาสตราคมในพระบรมมหาราชวัง จํานวน 1 แหล่งน้ํา โดยกรุงเทพมหานครเป็นหน่วยงานรับผิดชอบในพิธีพลีกรรมตักน้ํา
นอกจากนี้ มีแหล่งน้ําสรงมุรธาภิเษก จํานวน 9 แหล่งน้ํา ได้แก่ สระศักดิ์สิทธิ์ 4 สระ ของจังหวัดสุพรรณบุรี คือ สระแก้ว สระคา สระยมนา และสระเกษ และน้ําจากแม่น้ําศักดิ์สิทธิ์ 5 สาย คือ แม่น้ําบางปะกง แม่น้ําป่าสัก แม่น้ําเจ้าพระยา แม่น้ําราชบุรี และแม่น้ําเพชรบุรี โดยกระทรวงมหาดไทยเป็นหน่วยงานรับผิดชอบในพิธีพลีกรรมตักน้ํา
ทั้งนี้ จะมีการประกอบพิธีต่างๆ ดังนี้ 1) พิธีพลีกรรมตักน้ํา ในวันเสาร์ที่ 6 เมษายน 2562 2) พิธีทําน้ําอภิเษกของจังหวัด ในระหว่างวันที่ 8 – 9 เมษายน 2562 ณ สถานที่ตามที่จังหวัดกําหนด 3) การเชิญคนโทน้ําอภิเษกของจังหวัดมาเก็บรักษาไว้ที่กระทรวงมหาดไทย ในระหว่างวันที่ 10-11 เมษายน 2562 ยกเว้นกรุงเทพมหานครจะประกอบพิธีพลีกรรมตักน้ํา ณ หอศาสตราคม ในพระบรมหาราชวังในวันที่ 12 เมษายน 2562 พร้อมเชิญคนโทน้ํามาเก็บรักษาไว้ที่กระทรวงมหาดไทย4) จัดริ้วขบวนแห่เชิญคนโทน้ําอภิเษก จากกระทรวงมหาดไทยไปยังวัดสุทัศนเทพวราราม และประกอบพิธีเสกน้ําอภิเษกรวม ณ วิหารหลวง วัดสุทัศนเทพวราราม ในวันพฤหัสบดีที่ 18 เมษายน 2562 และในวันศุกร์ที่ 19 เมษายน 2562 กระทรวงมหาดไทยจะจัดริ้วขบวนแห่เชิญคนโทน้ําอภิเษก จากวัดสุทัศนเทพวราราม ไปยังพระอุโบสถวัดพระศรีรัตนศาสดาราม
นายพรพจน์ เพ็ญพาส กล่าวว่า ในด้านการเตรียมแหล่งน้ําศักดิ์สิทธิ์และสถานที่ประกอบพิธีทําน้ําอภิเษก
ทั่วประเทศ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบนโยบายให้ผู้ว่าราชการจังหวัดทุกจังหวัดเตรียมความพร้อมในการจัดทําน้ําอภิเษกในการพระราชพิธีบรมราชาภิเษก ทั้งในด้านแหล่งน้ําศักดิ์สิทธิ์ของจังหวัด ด้านพิธีพลีกรรมตักน้ํา ด้านพิธีทําน้ําอภิเษก และด้านการเชิญคนโทน้ําอภิเษก เพื่อให้พิธีเป็นไปด้วยความเรียบร้อยและสมพระเกียรติ